CELEX: 62016FN0007
Language: mt
Date: 2016-02-04 00:00:00
Title: Kawża F-7/16: Rikors ippreżentat fl-4 ta’ Frar 2016 – ZZ vs Il-Kummissjoni

25.4.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 145/38
            
         Rikors ippreżentat fl-4 ta’ Frar 2016 – ZZ vs Il-Kummissjoni
   (Kawża F-7/16)
   (2016/C 145/47)
   Lingwa tal-kawża: il-Franċiż
   
      Partijiet
   
   
      Rikorrenti: ZZ (rappreżentanti: C. Mourato, avukat)
   
      Konvenuta: Il-Kummissjoni Ewropea
   
      Suġġett u deskrizzjoni tat-tilwima
   
   Annullament tad-deċiżjoni tal-Kummissjoni li tnaqqas l-ammont tal-allowance kumpensatorja mħallsa lir-rikorrenti, li ġiet irreklutata taħt kuntratt ta’ xogħol għal żmien indeterminat irregolat bid-dritt Belġjan, u li tipprevedi l-irkupru tal-ammonti mħallsa żejjed.
   
      Talbiet
   
   
               —
            
            
               Prinċipalment, jannulla n-nota tad-9 ta’ April 2015 tal-Kummissjoni (PMO) indirizzata lir-rikorrenti u r-rendikonti tar-remunerazzjoni li japplikawha sussegwentement u, sa fejn huwa neċessarju, in-nota tat-12 ta’ Diċembru 2014 u r-rendikonti tar-remunerazzjoni fformulati sussegwentement, f’dak li jirrigwarda l-kalkolu mill-ġdid tal-allowance kumpensatorja tagħha ta’ kull xahar, u iktar preċiżament:
               
                           —
                        
                        
                           in-nota tad-9 ta’ April 2015 tal-Kummissjoni Ewropea (Uffiċċju tal-Amministrazzjoni u l-Ħlas tal-Intitolamenti Individwali, PMO/1 – Remunerazzjoni u ġestjoni tad-drittijiet individwali pekunjarji) lir-rikorrenti;
                        
                     
                           —
                        
                        
                           ir-rendikonti tar-remunerazzjoni 04/2014 sa 06/2015 tar-rikorrenti u rendikonti tar-remunerazzjoni sussegwenti li jinkludu tnaqqis ta’ EUR 208,30 (kodiċi DPN – Remboursement dett) u rendikonti tar-remunerazzjoni sussegwenti;
                        
                     
                           —
                        
                        
                           in-nota preliminari tat-12 ta’ Diċembru 2014 tal-Kummissjoni Ewropea (Uffiċċju tal-Amministrazzjoni u l-Ħlas tal-Intitolamenti Individwali, PMO/1 – Remunerazzjoni u ġestjoni tad-drittijiet individwali pekunjarji) lir-rikorrenti.
                        
                     
         
               —
            
            
               Sussidjarjament, jannulla n-noti u r-rendikonti tar-remunerazzjoni sa fejn iwettqu tnaqqis applikat retroattivament mir-remunerazzjoni rċevuta mir-rikorrenti sad-9 ta’ April 2015;
            
         
               —
            
            
               Fi kwalunkwe każ, jikkundanna lill-konvenuta għall-ispejjeż.